Official Journal L 353 , 24/12/1997 P. 0008 - 0012



KOMISIJAS REGULA (EK) Nr. 2616/97 (1997. gada 16. decembris), ar ko groza Regulu (EK) Nr. 1445/95 par importa un eksporta licenču piemērošanas noteikumiem liellopu gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju1, kurā jaunākie grozījumi izdarīti ar Regulu (EK) Nr. 2321/972, un jo īpaši tās 9. un 13. pantu, tā kā Komisijas 1995. gada 26. jūnija Regulas (EK) Nr. 1445/95 par importa un eksporta licenču piemērošanas noteikumiem liellopu gaļas nozarē un Regulas (EEK) Nr. 2377/803atcelšanu, kurā jaunākie grozījumi izdarīti ar Regulu (EK) Nr. 2469/974, 7. pantā ir paredzēts, ka attiecībā uz visu produktu izvešanu, lai par tiem varētu pieprasīt eksporta kompensāciju, jāsaņem eksporta licence ar iepriekš noteiktu kompensāciju; tā kā, lai nodrošinātu izvešanas un jo īpaši saldētas liellopu gaļas no intervences krājumiem, kas paredzēta izvešanai uz trešām valstīm bez kompensācijas, izvešanas nevainojamu vadību, visu produktu, kuri minēti Regulas (EEK) Nr. 805/68 1. panta 1. punkta a) apakšpunktā vai uz kuriem attiecas KN kodi 0102 10, 1602 50 31 līdz 1602 50 80 un 1602 90 69, izvešanai tādēļ jāsaņem eksporta licence; tā kā sakarā ar šo jauno prasību būs jāveic daži tehniski grozījumi, jo īpaši attiecībā uz licenču derīguma laiku, drošības naudas summu un dalībvalstu ziņojumiem; tā kā Liellopu gaļas pārvaldības komiteja tās priekšsēdētāja noteiktajā termiņā nav sniegusi atzinumu, IR PIEŅĒMUSI ŠO REGULU. 1. pants Ar šo Regulu (EK) Nr. 1445/95 groza šādi. 1. Regulas 7. pantu aizstāj ar šādu pantu: "7. pants Attiecībā uz visu Regulas (EEK) Nr. 805/68 1. panta 1. punkta a) apakšpunktā uzskaitīto vai KN kodiem 0102 10, 1602 50 31 līdz 1602 50 80 un 1602 90 69 atbilstošo produktu izvešanu jāsaņem eksporta licence." 2. Regulas 8. pantu aizstāj ar šādu pantu: "8. pants 1. Derīguma termiņš licencēm tādu produktu izvešanai, par ko ir pieprasīta kompensācija un attiecībā uz kuriem jāsaņem eksporta licence ar iepriekš noteiktu kompensāciju, ir: - 75 dienas attiecībā uz produktiem ar KN kodu 0102 un 1602, - 30 dienas attiecībā uz pārējiem produktiem, no izdošanas dienas Regulas (EEK) Nr. 3719/88 21. panta 2. punkta nozīmē. Licenču, kas izdotas liellopu gaļas eksportam saskaņā ar Regulas (EEK) Nr. 3719/88 44. pantā izklāstīto procedūru, derīguma termiņš tomēr beidzas ceturtā mēneša beigās pēc izdošanas dienas minētās regulas 21. panta 1. punkta nozīmē. 2. Derīguma termiņš licencēm attiecībā uz izvešanu, par kuru nepieprasa kompensāciju, ir: - 45 dienas attiecībā uz saldētu liellopu gaļu no intervences krājumiem, - 60 dienas attiecībā uz pārējiem produktiem, no izdošanas dienas Regulas (EEK) Nr. 3719/88 21. panta 1. punkta nozīmē. Licenču pieteikumu un licenču 20. ailē ieraksta: - "Intervences produkti bez kompensācijas (Regula (EK) Nr.)" attiecībā uz pirmajā ievilkumā minētajām licencēm, - "Bez kompensācijas" attiecībā uz otrajā ievilkumā minētajām licencēm. 3. Licenču pieteikumu un licenču 15. ailē iekļauj produktu aprakstu, 19. ailē ieraksta lauksaimniecības produkta eksporta kompensācijas nomenklatūras 12-ciparu kodu un 7. ailē ieraksta galamērķa valsti. 4. Regulas (EEK) Nr. 3719/88 13.a panta otrajā daļā minētās produktu kategorijas ir uzskaitītas III pielikumā." 3. Regulas 9. pantu aizstāj ar šādu pantu: "9. pants 1. Nodrošinājums par licencēm ar iepriekš noteiktu kompensāciju ir: a) ECU 44 par katru dzīvu dzīvnieku; b) ECU 29 par 100 kg produktu, uz kuriem attiecas lauksaimniecības produktu eksporta kompensācijas nomenklatūras kods 0201 30 00 9100; c) ECU 16 par 100 tīrsvara kg pārējo produktu. 2. Drošības nauda par licencēm, kas nav minētas 1. punktā, ir: a) ECU 7 par katru dzīvu dzīvnieku; b) ECU 3 par 100 tīrsvara kg pārējo produktu." 4. Regulas 10. panta 1. punktu aizstāj ar šādu punktu: "1. Regulas 8. panta 1. punktā norādītās eksporta licences ar iepriekš noteiktu kompensāciju izdod piektajā darbdienā pēc dienas, kurā iesniegts pieteikums, ja Komisija tajā laikā nav veikusi 2. punktā norādītos īpašos pasākumus. Šo laikposmu tomēr nepiemēro attiecībā uz eksportu, uz ko attiecas Regulas (EEK) Nr. 3719/88 14.a pants." 5. Regulas 11. pantu aizstāj ar šādu pantu: "11. pants 1. Par daudzumiem, ko izved saskaņā ar Regulas (EEK) Nr. 3719/88 8. panta 4. punktā norādīto pielaidi, nepiešķir tiesības uz kompensācijas maksājumu, ja produktus izved, izmantojot 8. panta 1. punktā minēto licenci, un licences 22. ailē ir šāds ieraksts: "Kompensācijas maksājums attiecas uz tonnām (daudzums, par kādu izdota licence)." 2. Komisijas Regulas (EEK) Nr. 3665/87 * 20. panta 3. punkta b) apakšpunkta otro ievilkumu nepiemēro īpašajām eksporta kompensācijām, ko piešķir attiecībā uz atkaulotu gaļu saskaņā ar Komisijas Regulu (EEK) Nr. 1964/82 **, ja produktus pakļauj vai tie ir pakļauti Padomes Regulas (EEK) Nr. 565/80 *** 5. pantā noteiktajai muitas procedūrai. 6. Regulas 13. panta 1. punktu aizstāj ar šādu punktu: "1. Dalībvalstis ziņo Komisijai: - katras nedēļas pirmdienā un ceturtdienā līdz plkst. 12.00: a) 1.1. Par pieteikumiem licencēm ar iepriekš noteiktu kompensāciju, kas norādītas 8. panta 1. punktā, vai par šādu pieteikumu neesamību; 1.2. Par pieteikumiem licencēm, kas norādītas Regulas (EEK) Nr. 3719/88 44. pantā, vai par šādu pieteikumu neesamību; 1.3. Par pieteikumiem licencēm, kas norādītas 8. panta 2. punkta pirmajā ievilkumā, kuri iesniegti līdz pēdējai darbdienai pirms paziņojuma nosūtīšanas dienas; (b) 1.1. Daudzumus, par kādiem izdotas licences saskaņā ar 10. panta 5. punktu, vai to, ka šādas licences nav izsniegtas; 1.2. Daudzumus, par kādiem izdotas licences atbilstoši pieteikumiem saskaņā ar Regulas (EEK) Nr. 3719/88 44. pantu, norādot pieteikuma iesniegšanas datumu un galamērķa valsti, līdz pēdējai darbdienai pirms ziņojuma nosūtīšanas dienas; c) daudzumus, par kuriem eksporta licenču pieteikumi ir atsaukti saskaņā ar 10. panta 4. punktu, - līdz katra mēneša 15. datumam attiecībā uz iepriekšējo mēnesi: d) par pieteikumiem licencēm, kas norādītas Regulas (EEK) Nr. 3719/88 14.a pantā; e) daudzumus, par kādiem izdotas licences saskaņā ar 8. panta 1. punktu un nav izmantotas; f) neizmantotos atlikumus attiecībā uz daudzumiem, par ko izdotas licences saskaņā ar 8. panta 2. punkta pirmo ievilkumu; g) par pieteikumiem licencēm, kas norādītas 8. panta 2. punkta otrajā ievilkumā." 7. Regulas IV pielikumu aizstāj ar šīs regulas pielikumu. 2. pants Šī regula stājas spēkā 1998. gada 2. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 16. decembrī Komisijas vārdā Komisijas loceklis Franz Fischler PIELIKUMS "IV PIELIKUMS Regulas (EK) Nr. 1445/95 piemērošana EIROPAS KOPIENU KOMISIJA DG VI/D/2 - Liellopu gaļas nozare Ziņojumi par eksporta licencēm - liellopu gaļa Sūtītājs: Datums: Dalībvalsts: Amatpersona, kas nozīmēta kā kontaktpersona: Telefons: Fakss: Adresāts: DG VI/D/2; Fakss: (32-2) 296 60 27 A daļa - pirmdienas/ceturtdienas ziņojumi Laikposmā no . līdz 1. Regulas 13. panta 1. punkta a) apakšpunkta 1.1. punkts Kategorija Pieprasītais daudzums Galamērķis 1 2. Regulas 13. panta 1. punkta a) apakšpunkta 1.2. punkts Kategorija Pieprasītais daudzums Galamērķis 1 3. Regulas 13. panta 1. punkta a) apakšpunkta 1.3. punkts Kategorija Pieprasītais daudzums Galamērķis 1 4. Regulas 13. panta 1. punkta b) apakšpunkta 1.1. punkts Kategorija Daudzums, par kādu izdota licence Pieteikuma iesniegšanas datums Galamērķis 1 5. Regulas 13. panta 1. punkta b) apakšpunkta 1.2. punkts Kategorija Daudzums, par kādu izdota licence Pieteikuma iesniegšanas datums Galamērķis 2 6. Regulas 13. panta 1. punkta c) apakšpunkts Kategorija Daudzums, par kādu pieteikums ir atsaukts Galamērķis 2 B daļa - ikmēneša ziņojumi 1. Regulas 13. panta 1. punkta d) apakšpunkts Kategorija Pieprasītais daudzums Galamērķis 2 2. Regulas 13. panta 1. punkta e) apakšpunkts Kategorija Neizmantotais daudzums Galamērķis 2 Kompensācijas summa 3. Regulas 13. panta 1. punkta f) apakšpunkts Kategorija Neizmantotais daudzums Galamērķis 2 Kompensācijas summa 4. Regulas 13. panta 1. punkta g) apakšpunkts Kategorija Pieprasītais daudzums Galamērķis 2 1 OV L 148, 28.6.1968., 24. lpp. 2 OV L 322, 25.11.1997., 25. lpp. 3 OV L 143, 27.6.1995., 35. lpp. 4 OV L 341, 12.12.1997., 8. lpp. * OV L 351, 14.12.1987., 1. lpp. ** OV L 212, 21.7.1982., 48. lpp. *** OV L 62, 7.3.1980., 5. lpp." 1 Izmanto galamērķa kodus, kas norādīti Regulas (EK) Nr. 3478/93 pielikumā (OV L 317, 18.12.1993., 32. lpp.). Ja galamērķim atbilstošs kods nav norādīts, raksta pilnu nosaukumu. 2 Izmanto galamērķa kodus, kas norādīti Regulas (EK) Nr. 3478/93 pielikumā (OV L 317, 18.12.1993., 32. lpp.). Ja galamērķim atbilstošs kods nav norādīts, raksta pilnu nosaukumu."